John Dickson Carr

John Dickson Carr, også kjent under pseudonymene Carter Dickson, Carr Dickson og Roger Fairbairn, (født 30. november 1906, død 27. februar 1977) var en amerikansk-britisk krimforfatter. 

Han regnes som en av de store forfattere i kriminallitteraturens «gylne tidsalder», en periode hvor komplekse mysterier og historier hvor mysteriet står i sentrum og driver handlingen var sentralt for sjangeren. De som hadde mest innflytelse på hans arbeid var Gaston Leroux og G.K. Chesterton; en av Carrs figurer, leksikografen Dr. Gideon Fell, hadde Chesterton som forbilde. 

 Liv og forfatterskap 

Carr ble født i Uniontown i Pennsylvania. Han tilbrakte deler av sin oppvekst i Washington D.C. mens faren, Wooda Nicholas Carr, satt i Kongressen for Demokratene. Han begynte å skrive mens han gikk på skolen, og læring kom i annen rekke. Carr gikk på Haverford College, hvor han arbeidet i studentavisen. Der fikk han for første gang publisert en kriminalhistorie, The Shadow of the Goat. Den ble trykket uten slutt, med løfte om en premie på 25 dollar til den som løste gåten. Etter bare en time var den løst, og Carr måtte låne penger av sin far for å betale ut premien. 

I 1928 reiste han til Paris for å studere, men brukte tiden til å skrive. Etter å selv ha skrinlagt en historisk roman skrev han It Walks by Night, som ble antatt av et forlag. Den kom i et opplag på hele 15 000, tre ganger mer enn det som var vanlig for kriminalromaner. 

I 1931 giftet han seg med Clarice Cleaves. Hun var brite, og paret slo seg i 1932 ned i England. De fikk tre barn sammen. Fra 1933 kom hans bøker på løpende bånd. Det året introduserte han dr. Gideon Fell, og året etter kom den andre av hans store helter, sir Henry Merrivale. Han var meget produktiv, og gav ut hele 36 bøker i perioden 1933–42; en del av dem ble utgitt under pseudonym. De bøkene som regnes som hans mesterverk kom for det meste i perioden 1935–39, f.eks. Den hule mannen (1935), The Arabian Nights Murder (1936), Sort Messe (1937) og Judasøyet (1938). I 1942 ble det innført papirrasjonering, og i tillegg ble Carr opptatt med arbeid for BBC sammen med Val Gielgud, John Gielguds bror. Han skrev noen propagandasendinger, men også en kriminalserie som ble sendt for å holde moralen oppe i befolkningen. Gjennom sin karriere skrev han mer enn 80 hørespill. 

Han følte seg nærmere knyttet til England enn til USA, og ble boende i landet gjennom hele andre verdenskrig, selv om familien to ganger mistet alt på grunn av bombing. Men i 1945 vant Labour og Carr, som var erkekonservativ, ble svært skuffet. Familien flyttet til USA, hvor de ble til den konservative valgseieren i det britiske valget i 1951. Mens de bodde i USA fortsatte han å skrive bøker hvor handlingen var lagt til England, og hans ofte tørrvittige stil førte til at det en periode oppsto spekulasjoner om hvorvidt Carr var et pseudonym for P.G. Wodehouse. 

Carrs yndlingstema var det låste rom, hvor detektiven løser et tilsynelatende uløselig mysterium hvor en myrdet person blir funnet alene i et rom som er låst fra innsiden. Den hule mannen fra 1935 regnes ofte som hans største mesterstykke, og i denne boken har han i tillegg til å presentere et slikt mysterium latt dr. Fell holde et foredrag om temaet. Dette foredraget har også blitt publisert som et selvstendig essay. 

Han skrev også historier om Sherlock Holmes sammen med Adrian Conan Doyle, sir Arthur Conan Doyles yngste sønn. Det ble utgitt i samlingen The Exploits of Sherlock Holmes i 1954. Carr har også skrevet biografier om Arthur Conan Doyle og Edmund Godfrey. 

I 1965 flyttet Carr tilbake til USA, og ble der til sin død i 1977. Hans helse begynte å svikte, og produksjonen gikk derfor nedover, men han skrev fortsatt en del. De siste årene begrenset han seg mest til bokomtaler i Ellery Queen's Mystery Magazine.

Carr ble i 1963 tildelt Mystery Writers of Americas høyeste utmerkelse, The Grand Master Award, og i 1973 ble han tildelt Svenska Deckarakademins Grand Master-diplom.

Flere av Carrs bøker er dramatisert for NRK Radioteatret: Sort messe (1975), Den hule mannen (1998) og Dødstårnet. Radioteateret har også adaptert flere av Carrs egne dramatiseringer for BBC, blant annet «De døde sover lett», «Veddemål med døden» og «Dr Fell spiller poker».

 Bibliografi 

 Kriminal- og historiske romaner 

UtgittOriginaltittelNorsk oversettelseDetektivPseudonym1930It Walks by NightHenri Bencolin1931The Lost GallowsHenri BencolinCastle SkullHenri Bencolin1932The Waxworks MurderHenri BencolinPoison in Jest1933Hag's NookGideon FellThe Mad Hatter MysteryDøden går i flosshatt, 2006Gideon FellThe Bowstring MurdersCarr Dickson1934The Eight of SwordsDe åtte sverd, 1995Gideon FellThe Plague Court MurdersBøddelen går igjen, 1978Henry MerrivaleCarter DicksonThe Blind BarberGideon FellThe White Priory MurdersDøden i speilet, 1980Henry MerrivaleCarter DicksonDevil KinsmereRoger Fairbairn1935Death-WatchGideon FellThe Red Widow MurdersHenry MerrivaleCarter DicksonThe Hollow Man/The Three CoffinsDen hule mannen, 1973Gideon FellThe Unicorn MurdersEnhjørningen, 1973Henry MerrivaleCarter Dickson1936The Arabian Nights MurderGideon FellThe Punch and Judy MurdersHenry MerrivaleCarter Dickson1937The Burning CourtSort messe, 1941The Ten TeacupsHenry MerrivaleCarter DicksonThe Four False WeaponsHenri BencolinThe Third BulletCarter Dickson1938To Wake the DeadGideon FellThe Judas WindowJudasøyet, 1976Henry MerrivaleCarter DicksonDeath in Five BoxesMotiv for mord, 1995Henry MerrivaleCarter DicksonThe Crooked HingeDet hvite hengselet, 1941Gideon FellDrop to His Death/Fatal DescentCarter Dickson m/ John RhodeThe Black Spectacles/The Problem of the Green CapsuleGideon FellThe Reader is WarnedHvis tanker kan drepe…, 1979Henry MerrivaleCarter DicksonThe Problem of the Wire CageDen usynlige hånden, 1984Gideon FellAnd So to MurderHenry MerrivaleCarter DicksonThe Man Who Could Not ShudderGideon FellDeath in the Submarine Zone/Nine – and Death Makes TenNi pluss døden blir ti, 1980Henry MerrivaleCarter DicksonThe Case of the Constant SuicidesDødstårnet, 1972Gideon FellSeeing is believingØyet kan bedra, 1977Henry MerrivaleCarter DicksonThe Seat of the Scornful/Death Turns the TablesAnklaget, 1947; Katt og mus, 1977Gideon FellThe Gilded ManHenry MerrivaleCarter DicksonThe Emperor's Snuff-BoxKeiserens snusdåse, 1947She Died a LadyHenry MerrivaleCarter DicksonHe Wouldn't Kill PatienceDet forseglede rommet, 1952Henry MerrivaleCarter DicksonTill Death Do Us PartTil døden skiller oss at, 1953Gideon FellLord of the Sorcerers/The Curse of the Bronze LampBronselampens forbannelse, 1980Henry MerrivaleCarter DicksonHe Who WhispersStemmen som hvisket, 1950Gideon FellMy Late WivesMine ekskoner, 1979Henry MerrivaleCarter DicksonThe Sleeping SphinxDen sovende sfinksen, 1949Gideon FellThe Skeleton in the ClockHenry MerrivaleCarter DicksonBelow SuspicionHeksesabatt, 1951; Mistanken, 1976Gideon FellA Graveyeard to LetKirkegård til leie, 1986Henry MerrivaleCarter DicksonThe Bride of NewgateBruden i Newgate, 1994Night at the Mocking WindowEnkens onde øye, 1980Henry MerrivaleCarter DicksonThe Devil in VelvetBehind the Crimson BlindHenry MerrivaleCarter DicksonThe Nine Wrong AnswersNi gale svar, 1994The Cavalier's CupHenry MerrivaleCarter DicksonCaptain Cut-ThroatFear Is the SameCarter DicksonPatrick Butler for the DefenceDe blodige hansker, 1996Fire, Burn!The Dead Man's KnockGideon FellScandal at High ChimneysIn Spite of ThunderDet usynlige våpen, 1988Gideon FellThe Witch of the Low TideThe DemoniacsMost SecretThe House at Satan's ElbowGideon FellPanic in Box CGideon FellDark of the MoonGideon FellPapa Là-basThe Ghost's High NoonDeadly HallThe Hungry Goblin

 Novelle- og hørespillsamlinger 

  – The Department of Queer Complaints
  – Dr. Fell, Detective, and Others
  – The Exploits of Sherlock Holmes (med Adrian Conan Doyle)
  – The Third Bullet and Other Stories
  – The Men Who Explained Miracles

Posthumt utgitt:
  – The Door to Doom and Other Detections
  – The Dead Sleep Lightly (en samling hørespillmanuskripter for radio).
  – Crime on the Coast & No Flowers by Request
  – Fell and Foul Play
  – Merrivale, March and Murder

 Sakprosa 

 1936 – The Murder of Sir Edmund Godfrey
  – The Life of Sir Arthur Conan Doyle

 Referanser 

 Litteratur 
Kritisk studie av forfatterskapet:

S.T. Joshi, John Dickson Carr: a critical study. Bowling Green State University Popular Press (1990)

Biografi og kritisk studie av forfatterskapet:

Greene, Douglas G., John Dickson Carr: The Man Who Explained Miracles. Otto Penzler Books (1995)

 Eksterne lenker 



  Illustrert bibliografi over førsteutgaver
  The John Dickson Carr Collector Omslagsbilder av amerikanske og britiske førsteutgaver.
  Grobius Shortling's John Dickson Carr (Carter Dickson) Page Engelsk side lagd av Grobius Shortling, med karakterer og små anmledelser av hver bok.
  The Ministry of Miracles: The Detective Fiction of John Dickson Carr Side lagd av Nicholas Lester Fuller som inkluderer bokanmeldelser.

Kategori:Krimforfattere fra USA
Kategori:Personer fra USA av skotsk opphav
Kategori:Personer fra Fayette County i Pennsylvania
Kategori:Personer fra Washington, D.C.
Kategori:Fødsler i 1906
Kategori:Dødsfall i 1977